Document ID: 31997D0280

KOMMISSIONENS BESLUTNING af 17. april 1997 om anerkendelse af, at produktionen af visse kvalitetsvine fra bestemte dyrkningsområder i Østrig på grund af disse vines kvalitative egenskaber langtfra er tilstrækkelig til at dække efterspørgslen (Kun den tyske udgave er autentisk) (97/280/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 536/97 (2), særlig artikel 6, stk. 4, og
ud fra følgende betragtninger:
Efter artikel 6, stk. 1, i forordning (EØF) nr. 822/87 er enhver nyplantning af vinstokke forbudt indtil den 31. august 1998; i denne bestemmelse er det dog fastsat, at medlemsstaterne for vinproduktionsårene 1996/97 og 1997/98 kan meddele tilladelse til nyplantninger på arealer bestemt til fremstilling af
- kvalitetsvine fra bestemte dyrkningsområder (kvbd) og
- bordvine, der er betegnet med en af følgende benævnelser: »Landwein«, »vin de pays«, »indicazione geografica tipica«, »vino de la tierra«, »vinho regional«, »regional Wine« osv.
for hvilke Kommissionen har anerkendt, at produktionen på grund af deres kvalitative egenskaber langtfra er tilstrækkelig til at dække efterspørgslen;
Østrig indgav ansøgninger om anvendelse af denne bestemmelse, for så vidt angår visse områder, den 6. december 1996, den 22. januar 1997 og den 10. marts 1997;
efter gennemgangen af disse ansøgninger blev det konstateret, at de pågældende kvbd opfylder betingelserne; det loft på 139 ha, der er fastsat i forordningen, blev ikke overskredet;
de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Vin -
VEDTAGET FØLGENDE BESLUTNING:
Artikel 1
De kvbd, der er anført i bilaget, opfylder de betingelser, der er fastsat i artikel 6, stk. 1, andet afsnit, i forordning (EØF) nr. 822/87, for så vidt arealforhøjelsen i nævnte bilag overholdes for samtlige kvbd i et og samme område.
Artikel 2
Denne beslutning er rettet til Forbundsrepublikken Østrig.
Udfærdiget i Bruxelles, den 17. april 1997.

Labels: 18
17
19
6